14. ΝΟΜΟΣ υπ’ αριθ. 3186 της 9/16 Απρ. 1955 Περί τροποποιήσεως της παρ. 1 του άρθρ. 2 του Νόμ. 2367/1953 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων. Άρθρ.1.-(Αντικαθίσταται η παρ. 1 άρθρ. 2 Νόμ. 2367/53 ανωτ. σελ. 191(α) Άρθρ.2.-1.Ανάπηροι πολέμου επαγγελματίαι αυτοκινητισταί, δικαιούμενοι να θέσουν εις κυκλοφορίαν νέα λεωφορεία εν τη αστική περιοχή των Αθηνών κατά τας διατάξεις του άρθρ. 95 του Α.Ν. 1324/1949 και του Α.Ν. 1936/1951 και οίτινες λόγω ανεπάρκειας του κατ’ εφαρμογήν τούτων καθορισθέντος δια την ιδίαν περιοχήν αριθμού, έτυχον προεγκρίσεως κυκλοφορίας εις επαρχιακά ΚΤΕΛ αστικών και υπεραστικών γραμμών, δύνανται να τύχωσιν εγκρίσεως θέσεως εις κυκλοφορίαν λεωφορείων, προς πλήρωσιν υφισταμένων κατά την έναρξιν της ισχύος του παρόντος νόμου κενών θέσεων εν τη αστική περιοχή Αθηνών, εφ’ όσον δεν έθεσαν εις κυκλοφορίαν το δι’ ο η πρέγκρισις λεωφορείον εις τα επαρχιακά ΚΤΕΛ. Από της χορηγήσεως των κατά το παρόν άρθρον νέων προεγκρίσεων ανακαλούνται αι προγενέστεραι τοιαύται, καταργουμένων των δια του Α.Ν. 1936/51 δημιουργηθεισών προς αποκατάστασιν αναπήρων θέσεων λεωφορείων εις τα αντίστοιχα επαρχιακά ΚΤΕΛ. 2.Η κατά την προηγουμένην παράγραφον έγκρισις παρέχεται εις δύο ομού δικαιούχος επί  ενός ακεραίου λεωφορείου ελάσσοντος τύπου, εις τρεις δε ομού επί ενός ακεραίου λεωφορείου μείζονος τύπου. Ο μετά την κατά ζεύγη ή κατά τριάδας χορήγησιν των προεγκρίσεων τυχόν απομένων ανικανοποίητος δικαιούχος προστίθεται δι’ αποφάσεως του Υπουργού Συγκοινωνιών και Δημοσίων Έργων εις μίαν των δικαιωθεισών λεωφορείου μείζονος τύπου ομάδα, προσδιοριζομένην δια κληρώσεως, ενεργουμένης ενώπιον του Συμβουλίου Αυτοκινήτων. 3.Τα ΚΤΕΛ, εις α θα ενταχθούν τα νέα καινουργή λεωφορεία, κατ’ εφαρμογήν των διατάξεων του παρόντος άρθρου, καθορίζονται δι’ αποφάσεως του Υπουργού των Συγκοινωνιών μετά γνώμην του Συμβουλίου Αυτοκινήτων και του Ο.Ε.Α.Σ. 4.Τα λεωφορεία του παρόντος άρθρου πρέπει να τεθούν εις κυκλοφορίαν εντός ανατρεπτικής προθεσμίας εξ μηνών από της χορηγήσεως της προεγκρίσεως. Η προθεσμία αύτη δύναται να παραταθή επί τέσσαρας έτι μήνας, δι’ αποφάσεως του Υπουργού Συγκοινωνιών και Δημοσίων Έργων. Παρερχομένης απράκτου της προθεσμίας απόλλυται οριστικώς παν δικαίωμα, απορρέον εκ των κειμένων διατάξεων και του παρόντος. 5Δι’ αποφάσεων του Υπουργού Συγκοινωνιών και Δημοσίων Έργων καθορίζονται αι λεπτομέρειαι της εφαρμογής των διατάξεων του παρόντος άρθρου. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 